**Burkolatfelújítás a Röszkei pihenőhelyen az M5-ös autópálya Szeged felé vezető oldalán**

**KARBANTARTÁSI MUNKÁLAT**

|  |  |
| --- | --- |
| Típusa: | Pihenőhelyi burkolatfelújítás |
| Helye: | M5-ös autópálya Szeged felé vezető oldalán 173-as kilométerszelvényben, Röszkei pihenőhelyen |
| Munkavégzés várható kezdése: | 2023. november 9. |
| Munkavégzés várható befejezése: | 2023. november 23. |
| Sebességkorlátozás: | 30 km/h |

**Sajtóközlemény – 2023. november 9.**

**Az M5-ös autópálya Szeged felé vezető oldalán a 173-as kilométerszelvényben található Röszkei pihenőhelyen 2023. november 9-től várhatóan 2023. november 23-ig burkolatfelújítási munkálatokat végeznek. A munkálatok ideje alatt a pihenőhely – az ütemezett munkavégzésnek megfelelően – korlátozottan, az üzemanyag töltő állomás viszont változatlanul elérhető marad. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.**

A munkálatok előreláthatóan 2023. november 9-én kezdődnek az érintett pihenőhelyen. Az M5-ös autópálya Szeged felé vezető oldalán a 173-as kilométerszelvényben található Röszkei pihenőhely a felújítási munkálatok ideje alatt részlegesen lezárásra kerül. A munkálatok ideje alatt az üzemanyagtöltő állomás, a személygépjármű és a buszparkoló elérhető marad, a tehergépjármű parkoló azonban nem használható. A személygépjármű parkolóból az autópályára történő felhajtás a pihenőhelyen visszafordulva lehetséges az ideiglenes sárga táblázásnak megfelelően. A pihenőhely területén 30 km/h sebességkorlátozásra kell számítani. A munkálatok várhatóan 2023. november 23-án befejeződnek.

Az aktuális forgalomkorlátozásokról és terelésekről folyamatos tájékoztatást nyújt az Útinform a [www.utinform.hu](http://www.utinform.hu) weboldalon, az AKA Zrt. a [www.aka.hu](http://www.aka.hu) honlapon és az üzemeltető A-WAY Zrt.

Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán. Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!

AKA Zrt.

**Sajtókapcsolat:**

**PResston PR**

E-mail: info@presstonpr.hu

Terdik Adrienne ügyvezető igazgató

M: +36302576008, +36308316456

T: +3613259488